Diari Oficial de la Generalitat Valenciana


Sumari del DOGV 1778, del 08-05-1992 (1992/824736)

RESOLUCIÓ de 6 de març de 1992, de la Direcció General de Patrimoni Cultural de la Conselleria de Cultura, Educació i Ciència de la Generalitat Valenciana, per la qual s'acorda tenir per incoat l'expedient de delimitació de l'entorn de protecció dels edificis que ocupen les Drassanes de la ciutat de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1778

Data del DOGV
:   08-05-1992

Secció del DOGV
:   ALTRES DISPOSICIONS

Número del document
:   1992/824736


Data del document
:   06-03-1992

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 6 de març de 1992, de la Direcció General de Patrimoni Cultural de la Conselleria de Cultura, Educació i Ciència de la Generalitat Valenciana, per la qual acorda tenir per incoat l'expedient de delimitació de l'entorn de protecció dels edificis que ocupen les Drassanes de la ciutat de València.  
Atés que per Decret 941/1978, d'11 de novembre de 1949, es declaren monument històrico-artístic els edificis que ocupen les Drassanes de la ciutat de València, situats a la plaça de Juan Antonio Benlliure de la mateixa ciutat.  
Vist l?informe del Servei del Patrimoni Artístic Immoble favorable a la incoació de l?expedient de delimitació de l?entorn de protecció d'aquest monument.  
Atés allò que disposen els articles 9 de la Llei 16/1985, de 25 de juny, del Patrimoni Històric Espanyol, i 11 del Reial Decret 111/1986, de 10 de gener, per al desplegament parcial de la citada llei, la Direcció General de Patrimoni Cultural de la Conselleria de Cultura, Educació i Ciència de la Generalitat Valenciana resol:  
Primer  
incoar expedient de delimitació de l?entorn de protecció dels edificis que ocupen les Drassanes de la ciutat de València, situats a la plaça de Juan Antonio Benlliure d'aquesta ciutat.  
L?entorn de protecció queda delimitat en els annexos que s'adjunten a aquesta resolució.  
Segon  
Seguir amb la tramitació de l?expedient, segons les disposicions vigents.  
Tercer  
Traslladar aquesta resolució a l'Alcaldessa-Presidenta de l'Ajuntament de València i fer-li saber que, d'acord amb allò que estableix l'article 16 de la Llei 16/1985, de 25 de juny, aquesta incoació determina la suspensió de les llicències de parcel·lació, edificació o demolició a la zona afectada i dels efectes de les que ja han esta ' t atorgades, i que, segons l'article 19 en relació amb l'article 11 del citat cos legal, la realització d?obres a aquesta zona haurà de ser autoritzada per la Direcció General de Patrimoni Cultural.  
Quart  
Que, d'acord amb allò que disposa l'article 12.2 del Reial Decret 111/1986, de 10 de gener, per al desplegament parcial de la Llei 16/1985, es notifique aquesta resolució a les persones interessades, als efectes oportuns, i al Registre General de Béns d'Interès Cultural per a la seua anotació preventiva.  
Cinquè  
Que aquesta resolució amb els annexos es publique en el Diari Oficial de la Generalitat Valenciana i en el Butlletí Oficial de l?Estat.  
La qual cosa es fa pública als efectes oportuns.  
València, 6 de març de 1992. - La Directora General de Patrimoni Cultural: Evangelina Rodríguez Cuadros.  
ANNEX I  
Motivació de la delimitació proposada  
La delimitació proposada es justifica d'acord amb els criteris següents:  
- Parcel·les que limiten directament amb la que ocupa el BIC, i que qualsevol modificació que s'hi realitze pot afectar-lo bé visualment bé físicament.  
- Parcel·les limítrofs amb el BIC que en constitueixen l?entorn visual i ambiental immediat i que qualsevol intervenció que s'hi realitze pot suposar una alteració de les condicions de percepció o del caràcter de l?espai urbà.  
- Espais públics en contacte directe amb el BIC i les parcel·les enumerades anteriorment, les quals en constitueixen part de l'ambient urbà immediat.  
- Edificacions o qualsevol element del paisatge urbà, que tot i que no són limítrofes amb el BIC n'afecten de forma important la vista.  
ANNEX II  
Area de protecció  
A) Descripció literal de la delimitació  
La línia que delimita l?entorn de les Drassanes recorre la part posterior dels edificis que miren a la plaça del Tribunal de les Aigües, continua per la part posterior dels edificis que miren al carrer Salvador Gasull i es perllonga creuant el carrer José Aguirre fins la mitgera que divideix els dos edificis que miren al carrer José Aguirre i als carrers Ernesto Anastasio i Mestre d'Obres Francisco Baldomà. Recorre aquesta mitgera fins al seu final i baixa per la mateixa des de que trenca, en paral·lel al carrer José Aguirre, fins a un punt situat en la seua perpendicular des del punt en què el carrer José Aguirre trenca i passa a ser perpendicular al carrer J. J. Domine. Des d'aquest punt de trencament del carrer José Aguirre, la línia corre per la part posterior dels edificis que miren aquest carrer, la part posterior dels edificis que miren a la plaça J. A. Benlliure i la part posterior dels edificis i solars que miren a la plaça del Tribunal de les Aigües, i la tanca per l'alineació nord de l'avinguda del Port.  
B) Delimitació gràfica  
S'hi adjunta plànol per a la seua publicació.  
Veure imatge